**Гърция - национални мерки, насочени към овладяване на разпространението на COVID-19 в страната**

Срокът на прилагане на действащите до момента общи противоепидемични мерки се удължава до 06.00 ч. на 26.04.2021 г. за територията на цялата страна.

В Р Гърция е въведено безплатно тестване за COVID-19 на гражданите. На всеки здравно осигурен гражданин се полага по 1 бърз тест седмично (4 месечно), който тест ще може да бъде получен, напълно безплатно и без необходимостта от рецепта, в аптеките.

Обособени са 2 зони - зона с повишен риск (зона 1), зона с много висок риск (зона 2).

На цялата територия на Р Гърция (зони 1 и 2) е в сила забрана за движение на граждани в часовия диапазон от 21:00 до 05:00 ч., освен за тези които отиват на работа или на лекар.

В Зоната с много висок риск (зона 2) са:

обл. Атика; общ. Ахаия, Западна Гърция; о-в Калимнос; района на Евбея, остров Скирос,; обл. Южна Егея, Южно Егейско море;

Админ. район на Ретимно, Крит; Админ. район на Халкидики и Солун, Централна Македония; от района на Илия изключение са Общини Андрицeна-Крестена и Древна Олимпия; Админ. район Кефалиния на Йонийските острови; Админ. район Тасос, Източна Македония и Тракия, Общините на Тива; общините на Темпи и Агия от район Лариса обл. Тесалия, община Пидна - Колиндрос район Пиерия, Централна Македония, община Карпатос, обл. Карпатос – о-в Касос; о-в Крит, общ. Коринт и Немея, Коринт, Пелопонес; общ. Аргос-Микена, Арголида, Регион Пелопонес; общ. Зица, Янина, район Епир; oбщ. Арта, о-в Сирос; общ. Фтиотида; общ. Амфилохия; общ. Дидимотиху, обл. Евро; о-в Самос; о-в Хиос; Левкада и Йонийските о-ви; Евритания и о-в Лесбос; Ханя, о-в Крит, общ. Йоанина; о-в Скиатос и общ Катерини; о-ви Миконос, Закинтос и Лерос; общ. Серес, Касторя, Кардица; общините Козани, Гревена, Килкис, Верия, Пела, Иматя, о-в Родос, о-в Кос; общ. Илида

Зони с повишен риск (зони 2) са: всички останали.

Позволени са физически упражнения на открито или извеждане на домашен любимец, само пеша или с велосипед, през седмицата и с автомобил събота и неделя, до три (3) лица, при спазване на изискванията.

Забранено е пътуването от окръг в окръг. Изключения се допускат при здравословен проблем, събиране на семейства, еднократно за прибиране в родното място (за студентите например), необходимостта за което се доказва със съответните документи.

За автобусите се разрешава запълване на до 65% от местата. Не се разрешава качването на пътник без маска в превозните средства на обществения транспорт или в тези, превозващи служители. В автобусите, превозващи работници и служители (служебен транспорт) до 50% от местата.

За леки МПС е разрешено шофьор + 2 пътници. Превишаване на броя на пътуващите в едно МПС е разрешено когато те са семейство с непълнолетни деца. За МПС тип ван и двукабинни е разрешено шофьор + 3 пътници. Превишаване на броя на пътуващите в едно МПС е разрешено когато пътува семейство с непълнолетни деца.

В такси се разрешава шофьор + 2 пътници. Изключение за придружители на възрастен, болен или човек в неравностойно положение, който се нуждае от асистент. Изключение се допуска и за превоз на ученици, чието местоживеене е извън градската част като се разрешава до 4-ма пътници, освен шофьора.

Без маска в МПС могат да пътуват само, когато са семейство или роднини от 1-ва степен.

При пътническите плавателни средства (ферибот и др.), осъществяващи вътрешни превози се допуска качване на борда до 50% от капацитета им, а когато са с кабини до 55%. Забранено е движението на частни плавателни съдове (лодки, яхти) и на туристически такива.

Забранени са всякакъв вид масови прояви и събиране на множество хора на едно място едновременно на открито или на закрито, независимо дали мястото е частен или публичен терен (имот).

Публичната администрация работи с намален капацитет, дотолкова, че да обслужва безпрепятствено гражданите. Останалите служители работят от вкъщи. Граждани се приемат само в належащи случаи и когато не е възможно предоставянето на услуга по електронен път. В помещения на публичната администрация се допускат едновременно до 7 души, при спазване на минимално разстояние между тях от 1,5 м.

В частните фирми се осигурява персонал, доколкото да е възможно непрекъснатост на дейността/ производството. Останалите работят от вкъщи. Клиенти се приемат по изключение и само след предварително уговорена среща. Това не се прилага по отношение на банките, куриерските и пощенските услуги, ВиК и електроразпределителните дружества. В

помещения на частни фирми се допускат едновременно до 7 души, при спазване на минимално разстояние между тях от 1,5 м;

Значителна част от дейностите на съдилищата са временно преустановени. При дело се допускат максимум 15 души в съдебната зала при спазване на минимално разстояние между тях от 1,5 м.

В лечебните заведения се допуска по един придружител или посетител на един болен. Спазване на мин. разстояние от 1,5 м, с изключение на медицинските манипулации. Плановите операции са ограничени до 80%.

Изключение се допуска при случаите на ракови заболявания, спешни случаи и специализирани лечебни заведения.

Забранени са посещенията в домовете за възрастни хора. Задължителни периодични тестове, PCR или бързи, на всеки 5 дни на персонала в старческите домове.

Въведена е електронна форма на обучение за детските градини и училищата за класовете от 1 до 9, с изключение на тези за специално обучение на територията на цяла Гърция.

Отворени са за присъствена форма на обучение училищата за класовете от 10 до 12, под задължителното условие, на учениците и преподавателите да бъдат направени rapid тестове (които се получават безплатно в аптеките), а резултатите за учениците да бъдат удостоверявани от родителите в специално съставени за целта удостоверения.

Обучението във ВУЗ остава дистанционно за цялата страна.

Разрешено провеждането на изпити присъствено за завършващите средно образование, когато това е необходимо за кандидатстване във ВУЗ в чужбина и за студентите, които трябва да преминат в следващата учебна година.

В местата за поклонение (независимо от вероизповеданието) се допуска 1 човек на площ от 25 м2.

В зона 2 църквите ще отворят за богослужения на 21, 25 и 26 март, за служби, свързани с православния Великден.

В зона 1 до 9 човека. В зона 2 е забранено посещението в храмовете. На погребение могат да присъстват до 9 души.

Остават затворени кина, театрални и всякакъв вид други представления, археологически обекти на закрито и музеи, места за провеждане на официални мероприятия.

Работят археологическите обекти на открито – до 3 души.

Забрана за работа на зимните курортни (ски) центрове.

Заведенията за хранене и питейните заведения (ресторанти, закусвални, студентски столове, кафенета, интернет кафенета, кантини, ведомствени барчета и лафки, кетъринг) остават затворени. Разрешава се покупка на място за вкъщи, доставка (до дома, офиса) и да работят на принципа drive-through. Изключение от забраната се допуска за кафенетата и ресторантите в хотелите само за обслужване на клиентите на хотела, при спазване на всички противоепидемични мерки. До 6 човека на маса, запълнен до 40% или до 50% от капацитета на заведението, в зависимост от категорията, в която попада заведението.

Затворени са всякакъв вид зали и спортни съоръжения, фитнеси. Допуска се провеждане на тренировки и състезания за професионални и клубни спортисти, без публика.

Отварят детските площадки и места за игра на открито.

Отворени са търговски обекти предлагащи хранителни стоки (супер, мини маркети, месарници, рибни магазини, сладкарници, както и аптеки и автосервизи). В търговските обекти се допуска по един човек на всеки 25 м2 търговска площ (изключват се помощни помещения, складове, офиси, места за паркиране) при минимално разстояние между посетителите 2 м. Допуска се по още един човек за всеки 25 м2 допълнителна площ.

И за двете зони е разрешено магазините да работят с удължено работно време - 07.00 ч. - 20.00 ч.

И в двете зони (1 и 2) работят обектите за търговия на дребно при спазване на противоепидемичните мерки на принципа click away и в някои случаи click inside.

За района на Солун и Козани е в сила само методът click away.

В зона 2 работят големите търговски центрове и моловете.

Фризьорските салони и центровете за красота, диетологичните центрове (не се допускат упражнения) работят само с предварително уговорена среща. Забранено е клиентите да чакат в помещенията. Работно време, допустим максимален брой посетители и разстояния, както при останалите търговски обекти.

Забележка: Когато се посочва максимален брой присъстващи, в него не се включва броят на персонала или служителите, а само броят на посетителите.